Μύρα Λάρισας

Τα Μύρα είναι οικισμός της Θεσσαλίας στην Περιφερειακή Ενότητα Λάρισας.

Γεωγραφικά στοιχεία 
Τα Μύρα βρίσκονται δυτικά του βουνού Μαυροβούνι σε υψόμετρο 280 μέτρα ενώ απέχει περίπου 40 χλμ. ΝΑ. από την Λάρισα και 18 χλμ. ΝΑ. από την Νίκαια (έδρα του δήμου). βόρεια του χωριού είναι το Μοσχοχώρι, βορειοανατολικά το Νέο Περιβόλι ενώ νοτιοδυτικά και κοντά (1,5 χλμ.) το Καλό Νερό. Οι κάτοικοί του είναι Βλάχοι, Σαρακατσαναίοι και ντόπιοι γηγενείς Καραγκούνηδες. Δυτικά του χωριού στους πρόποδες του βουνού Χαλκοδώνι ή Καραντάου υπάρχει φυσική πηγή που ονομάζεται Κεφαλόβρυσο (ή Ντερές) που αποτελούσε τόπο αναψυχής και εκδρομών ενώ στην τοποθεσία "Μαγούλα" έχουν βρεθεί ψηφιδωτά σε εκσκαφές καθώς και τάφοι διάσπαρτοι σε άλλες τοποθεσίες. Θρησκευτικό αξιοθέατο είναι η εκκλησία Παναγία στο Κριτσιλάρ ή Παναγία Κριτσιλαριώτισσα σε απόσταση περίπου 3 χλμ. βόρεια από τα Μύρα και η οποία διασώθηκε από τον σεισμό του 1956 που κατέστρεψε ολοσχερώς το παλιό χωριό (καταργήθηκε το 1940).

Διοικητικά - πληθυσμιακά στοιχεία 
Μετά την ενσωμάτωση της Θεσσαλίας, αναφέρεται επίσημα με το παλιό της όνομα από την περίοδο της Τουρκοκρατίας ως Χατζή Μπαϊράκι το 1883 στο ΦΕΚ 126Α - 02/04/1883 να προσαρτάται στον τότε δήμο Φακίου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Μύρα. Σύμφωνα με το πρόγραμμα Καλλικράτης και την τροποποίησή του Κλεισθένης Ι μαζί με το Καλό Νερό και το Σοφό αποτελούν την κοινότητα Μύρων που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 349 κατοίκους. Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

Παραπομπές 

Χωριά του νομού Λάρισας
Δήμος Κιλελέρ